मुसलमान दबा हुआ महसूस कर रहा है, इस दौर से निकालने की जिम्मेदारी सरकार की- महमूद मदनी
मौलाना महमूद मदनी ने कहा कि मौजूदा पॉलिटिकल इस्टैब्लिशमेंट मुख्य मुद्दों से जनता का ध्यान हटाने के लिए बात मुसलमानों पर लेकर आ जाती है और हर बात का कम्यूनल एंगल बना दिया जाता है। उन्होंने कहा कि जो मुसलमानों के साथ होने का दावा करते हैं, वे भी मुसलमानों के साथ नहीं है।
लखनऊ. इंडिया टीवी द्वारा बुधवार को राजधानी लखनऊ में 'चुनाव मंच' कार्यक्रम का आयोजन किया गया। इस कार्यक्रम में जमीयत उलेमा-ए-हिंद के अध्यक्ष महमूद मदनी ने भी शिरकत की। इस दौरान उन्होंने कहा कि यूपी की योगी आदित्यनाथ सरकार में मुसलमान दबा हुआ महसूस कर रहा है, मुसलमान के ऊपर फिजिकल औऱ इमोशनल प्रहार हो रहे हैं। मुसलमान को इस दौर से निकालने की जिम्मेदारी सरकार की है।'मुद्दों से ध्यान हटाने के लिए बात मुसलमानों पर ले आते हैं'मौलाना महमूद मदनी ने कहा कि मौजूदा पॉलिटिकल इस्टैब्लिशमेंट मुख्य मुद्दों से जनता का ध्यान हटाने के लिए बात मुसलमानों पर लेकर आ जाती है और हर बात का कम्यूनल एंगल बना दिया जाता है। उन्होंने कहा कि जो मुसलमानों के साथ होने का दावा करते हैं, वे भी मुसलमानों के साथ नहीं है।लखनऊ. इंडिया टीवी द्वारा बुधवार को राजधानी लखनऊ में 'चुनाव मंच' कार्यक्रम का आयोजन किया गया। इस कार्यक्रम में जमीयत उलेमा-ए-हिंद के अध्यक्ष महमूद मदनी ने भी शिरकत की। इस दौरान उन्होंने कहा कि यूपी की योगी आदित्यनाथ सरकार में मुसलमान दबा हुआ महसूस कर रहा है, मुसलमान के ऊपर फिजिकल औऱ इमोशनल प्रहार हो रहे हैं। मुसलमान को इस दौर से निकालने की जिम्मेदारी सरकार की है।'मुद्दों से ध्यान हटाने के लिए बात मुसलमानों पर ले आते हैं'उन्होंने कहा कि मुसलमानों की सबसे बड़ी कमजोरी है कि जो लाइक माइंडेड लोग हैं और उनको साथ अपने साथ जोड़ सकते हैं लेकिन हम उसमें असफल हो रहे हैं और हमारी खुद का भी बहुत सारा ऐसा नजरिया है, जिसकी वजह से जो बांटने वाले तत्व हैं, उनको ताकत मिल जाती है, हमारे रवैये की वजह से। जमीयत उलेमा-ए-हिंद के अध्यक्ष महमूद मदनी ने कहा कि हिंदुस्तान में मुसलमानों को अपनी वफादारी साबित करने की जरूरत नहीं और जो कोई सवाल करता है उससे पूछना चाहिए।'मुसलमानों को लिबाज से होती है दिक्कत'उन्होंने कहा, "मेरे लिबाज की वजह से मुझे दिक्कत होती है 10-15 दिन पहले मैं एयरपोर्ट पर वॉकिंग कर रहा था और मुझे लगा कि सिक्योरिटी वाले मुझे सीसीटीवी में देख रहे होंगे, मुझे ख्याल आने लगा कि वे मुझसे पूछ सकते हैं।" उन्होंने कहा कि आप अगर पेंट शर्ट पहनना शुरू कर दें तो क्या परेशानियों का हल हो सकता है। इस पहचान को छोड़ देने से परेशानियों का हल नहीं हो सकता, परेशानियों की वजह हमारा पहनावा या वेशभूषा नहीं है। तालिबान को लेकर क्या कहा?तालिबान के सवाल पर मदनी ने कहा कि अगर तालिबान किसी जगह आए हैं तो उसके ऊपर भारत को और भारत के लोगों को ऐतराज करने का हक है, लेकिन आप एक बार उसको देखिए तो कि क्या हो रहा है, मुसलमानों से यह सवाल करेंगे। भारत का इस पूरे क्षेत्र में एक लीडिंग रोल निभाना चाहिए। उन्होंने कहा कि अमेरिका जिसको अपना पिछलग्गू बनाता है, उसको अंत में छोड़कर चला जाता है। भारत को लीडिंग रोल निभाना है दुनिया में, क्या बाहर होकर करेंगे या अंदर होकर, आप अपने पड़ोसियों के साथ किस रवैये के साथ जिंदगी गुजारेंगे, सबसे जरूरी चीज है बेहतर रिश्ते।